No mis ma oskan muud kosta kui ainult jõudu soovida!  :-)    Ma ei oska alustuseks tegelikult eriti soovitusi anda, kui, siis ainult seda, et midagi superkeerulist ei tasu esimese asjana ette võtta. Karkass on kindlasti vajalik, selle peaks mõnele puualusele kinnitama - sobib näiteks puuklots või vineeritahvlike. Sellega saab asja ka ahju pista, 130 kraadi juures ei juhtu puuga midagi, tõmbab lihtsalt  tumedamaks. Okaspuuklots võib muidugi vaiku ajada.    Tavaliselt kaetakse traatkarkass ka kortsutatud fooliumiga, et savikiht oleks õhem ja ta küpseks ühtlasemalt. See siis omakorda mässitakse veel peene traadiga üle, seesugune traat aitab ka savil paremini kinnituda.    Mina ise küpsetan tavaliselt enne detailidega pinnakihi tegemist savikihiga kaetud lõpp-poosi keeratud karkassi, mis piisavalt peenike, et igas suunas saaks detaile tehes vähemalt pool sentimeetrit savi lisada.